**Predkladacia správa**

Návrh rozpočtu Sociálnej poisťovne na rok 2014 a rozpočtový výhľad na roky 2015 a 2016 (ďalej len „návrh rozpočtu“), sa predkladá na rokovanie Národnej rady Slovenskej republiky v súlade s § 122 ods. 4 písm. c) bod 2. zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“).

Návrh rozpočtu je zostavený v podmienkach zákona o sociálnom poistení účinných k termínu spracovania materiálu. Zohľadňuje skutočné výsledky hospodárenia Sociálnej poisťovne v roku 2012 a v mesiacoch január až august 2013 a predpoklad ich vývoja do konca roka 2013, vplyv makroekonomických ukazovateľov zverejnených Inštitútom finančnej politiky Ministerstva financií Slovenskej republiky 16. septembra 2013 a Ministerstvom financií Slovenskej republiky navrhované limity príjmov a výdavkov Sociálnej poisťovne.

Do príjmov Sociálnej poisťovne bol zapracovaný transfer zo štátneho rozpočtu Slovenskej republiky (ŠR SR):

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Obdobie | Očakávaná skutočnosť rok 2013 | Rok 2014 | Rok 2015 | Rok 2016 |
| Transfer zo ŠR SR | 714 496 | 1 061 960 | 1 050 257 | 1 076 599 |

Z hľadiska **celkového hospodárenia Sociálnej poisťovne** je možné očakávať v rokoch 2013 až 2016 výsledky:

|  |  |  |  |  |  |
| --- | --- | --- | --- | --- | --- |
|  |  |  |  |  | v tis. Eur |
| Ukazovateľ | Zdroje | Príjmy v bežnom roku | Výdavky (náklady) | Bilančný rozdiel v bežnom roku | Bilančný rozdiel celkom |
| Očakávaná skutočnosť rok 2013 | 7 188 015 | 6 656 377 | 6 688 515 | -32 138 | 499 500 |
| Návrh rozpočtu na rok 2014 | 7 427 384 | 6 927 884 | 6 895 823 | 32 061 | 531 561 |
| Rozpočtový výhľad rok |   |   |   |   |   |
| 2015 | 7 668 059 | 7 136 498 | 7 130 227 | 6 271 | 537 832 |
| 2016 | 7 937 453 | 7 399 621 | 7 391 783 | 7 838 | 545 670 |

Hospodárenie Sociálnej poisťovne bude v rokoch 2013 až 2016 ovplyvňovať deficitné hospodárenie v dôchodkovom poistení. Deficit bude Sociálna poisťovňa vykrývať v zmysle § 167 ods. 1 zákona o sociálnom poistení z rezervného fondu solidarity a v roku 2013 aj z vnútorných zdrojov v zmysle § 293bz zákona o sociálnom poistení.

V súlade s platným právnym stavom sa v rokoch 2014 až 2016 neuvažuje s možnosťou krytia deficitu v dôchodkovom poistení prostredníctvom poskytnutia finančnej výpomoci zo základných fondov, ktoré vykazujú prebytok finančných prostriedkov.

Výdavky na valorizáciu dôchodkových dávok sa v rokoch 2014 až 2016 zvyšujú o pevnú sumu a rozpočtujú vo výške:

v tis. Eur

|  |  |  |  |
| --- | --- | --- | --- |
| Text | Rok 2014 | Rok 2015 | Rok 2016 |
| a | 1 | 2 | 3 |
| Výdavky na zvýšenie dôchodkov  | 138 525 | 119 207 | 149 839 |

Výdavky na valorizáciu úrazových dávok v rokoch 2014 až 2016 sa v jednotlivých rokoch rozpočtujú:

|  |  |  |  |
| --- | --- | --- | --- |
| Text | Rok 2014 | Rok 2015 | Rok 2016 |
| Zvýšenie od 1.1. o (v %) | 2,3 | 1,9 | 2,3 |
| Výdavky na zvýšenie úrazových dávok podľa zákona o sociálnom poistení (v tis. Eur) | 572 | 494 | 620 |

Jednotlivé ukazovatele sú detailnejšie zdôvodnené priamo v materiáli.